armvectores/hy_wikipedia_2023 huggingface dataset:
(9826) Էրենֆրեուդ

(9826) Էրենֆրեուդ (անգլ.՝ Ehrenfreund), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,993361 ա. մ., առավելագույնը մոտենում է 2,7225 ա. մ. հեռավորության վրա և հեռանում 3,2642 ա. մ.։ Արեգակի շուրջ մեկ ամբողջական պտույտ է կատարում 1891,63 երկրային օրվա ընթացքում, իր ուղեծրով շարժվելով միջինում 0,190312 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9826) Էրենֆրեուդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
The Spirit Indestructible

«The Spirit Indestructible», կանադացի երգչուհի Նելլի Ֆուրտադոյի հինգերորդ ալբոմը՝ թողարկված 2012 թվականի սեպտեմբերի 14-ին Interscope Records լեյբլում։


== Երգացանկ ==


=== Deluxe edition ===


== Քննադատների արձագանքը ==
Ալբոմը ստացել է ոչ միանման, բայց հիմանկանում դրական գնահատակններ երաժշտական քննադատների կողմից, ստանալով 100-ից 57 միավոր Metacritic կայքում։


== Ծանոթագրություններ ==


== Արտաքին հղումներ ==
The Spirit Indestructible Metacritic
The Spirit Indestructible Tour Pictures
Բիրմինգհեմ Սիթի

Բիրմինգհեմ Սիթի (անգլ.՝ Birmingham City Football Club, [ˈbɜrmɪŋɡəm ˈsɪti]), անգլիական պրոֆեսիոնալ ֆուտբոլային ակումբ, որը հանդես է գալիս Ֆուտբոլային լիգայի առաջնությունում։ Հիմնվել է Բիրմինգհեմ քաղաքում։


== Աղբյուրներ ==
(2738) Վիրակոչա

(2738) Վիրակոչա (անգլ.՝ Viracocha), աստերոիդ աստերոիդների հիմնական գոտում։ Հայտնաբերվել է 1940 թվականի մարտի 12-ին Գ. Կուլինի կողմից Կոնկոլիյում։
Միջին հեռավորությունը Արեգակից կազմում է 2,719773 ա. մ., առավելագույնը մոտենում է 2,4079 ա. մ. հեռավորության վրա և հեռանում 3,0317 ա. մ.։ Արեգակի շուրջ մեկ ամբողջական պտույտ է կատարում 1638,32 երկրային օրվա ընթացքում, իր ուղեծրով շարժվելով միջինում 0,219738 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2738) Վիրակոչա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կատմիշ (գյուղ, Մամադիշսկի շրջան)

Կատմիշ (ռուս.՝ Катмыш), գյուղ Ռուսաստանի Թաթարստան հանրապետության Մամադիշսկի շրջանի կազմում։
Բնակչությունը 2002 թվականին գրանցված տվյալներով կազմում էր 500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Համակախվածություն

Համակախվածություն, ախտաբանական վիճակ, որը բնութագրվում է խորը կլանվածությամբ և ուժեղ զգացմունքային, սոցիալական կամ նույնիսկ ֆիզիկական կախվածությամբ մեկ այլ անձից։ Առավել հաճախ տերմինն օգտագործվում է հարբեցողների, թմրամոլների և որևէ կախվածություն ունեցող այլ մարդկանց հարազատների և մտերիմների նկատմամբ, բայց դրանով այն չի սահմանափակվում։
Համակախվածության հիմնական բնութագրերից է չափազանց կախվածությունն այլ մարդկանց հավանությունից և ինքնության զգացումից։ Այս տերմինն ավելի քիչ անհատական ախտորոշիչ է և ավելի նկարագրական է հարաբերությունների դինամիկայի համար։


== Հատկություններ ==
Համակախված մարդը, թույլ տալով, որ այլ անձի վարքագիծը ազդի նրա վրա, դառնում է լիովին կլանված՝ այդ այլ անձի գործողությունները վերահսկելով և այդպիսով կարգավորելով սեփական վիճակը։ Օրինակ, հաճախ համակախվածության պատճառ հանդիսացող բարեկամական կապերը կարող են խանգարել դատավարության ընթացքում ճշմարտության սահմանմանը։ Համակախվածության վիճակին բնորոշ են․

մոլորություն, ժխտում, ինքնախաբեություն,
կոմպուլսիվ գործողություններ,
«սառեցված» զգացմունքներ,
ցածր ինքնագնահատական, ատելություն ինքն իր հանդեպ, մեղքի զգացմունք,
ճնշվող զայրույթ, անվերահսկելի ագրեսիա,
այլ անձի ճնշում և վերահսկում, սևեռուն օգնություն,
կենտրոնացում ուրիշների վրա, կարիքների անտեսում, հոգեսոմատիկ հիվանդություններ,
շփման խնդիրներ, խնդիրներ անձնական կյանքում, փակվածություն, դեպրեսիվ վարքագիծ, սուիցիդալ մտքեր,
այլ մարդկանց համար պատասխանատվություն զգալ՝ իրենց զգացմունքների, մտքերի, գործողությունների, լուծումների, խնդիրների և նույնիսկ ճակատագրի համար,
տագնապի, խղճահարության և մեղքի զգացում, եթե այլ մարդու մոտ խնդիրներ են առաջանում,
պարտավորված և/կամ հարկադրված զգալ օգնելու մեկ ուրիշին, տալ չպահանջված խորհուրդներ, «կարգի բերել» նրա զգացմունքները,
այլ մարդկանց կարիքները, մտքերը և գործողությունները կանխագուշակել,
անել այն, ինչ իրականում չեն ուզում անել։


== Սոցիալական մոդելներ ==
Սոցիալական հոգեբանությունն առանձնացնում է համակախված մարդկանց մի քանի դեր։ Հայտնի է «Կարպմանի եռանկյունի» մոդելը, որի մեջ առանձնացնում են․

«փրկչի» դերը,
«հետապնդողի» դերը,
«զոհի» դերը։


== Տես նաև ==
Կախյալ անձնային խանգարում
Սահմանային անձնային խանգարում
Հոգեկից


== Ծանոթագրություններ ==


== Արտաքին հղումներ ==
Համակախվածության աջակցություն․ ընդհանուր հոդվածը Curlie-ում (ըստ DMOZ-ի)
Համակախվածության աջակցություն․ համահարբեցող հոդվածը Curlie-ում (ըստ DMOZ-ի)
Համակախվածության աջակցություն․ սահմանային անձնային խանգարում հոդվածը Curlie-ում (ըստ DMOZ-ի)
Վիլումյաե

Վիլումյաե (էստ․՝ Vilumäe), գյուղ Էստոնիայի Հարյումաա նահանգի Նիսսի շրջանում։
2011 թվականի տվյալներով գյուղում բնակվում էր 46 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բերնովո (գյուղ, Կելմենցիի շրջան)

Անվան այլ կիրառումների համար տե՛ս՝ Բերնովո (այլ կիրառումներ)Բերնովո (ուկրաիներեն՝ Бернове), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Բերնովո գյուղում բնակվում էր 1 125 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստուդենեց (գյուղ, Շումյաչինսկի շրջան)

Անվան այլ կիրառումների համար տե՛ս՝ ՍտուդենեցՍտուդենեց (ռուս.՝ Студенец), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 395 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աջլունի մարզ

Աջլունի մարզ (արաբ․՝ محافظة عجلون‎‎), վարչական մարզ Հորդանանի թագավորության հյուսիս-արևմուտքում։ Վարչական կենտրոնը համարվում է Աջլուն քաղաքը։
Տարածքը կազմում է 420 կմ²։ Աջլունի մարզը զբաղեցնում է ամբողջ Հորդանանի տարածքի 0,47 %-ը։ Համարվում է Հորդանանի 11-րդ մարզը՝ ըստ տարածքի մեծության։
Ըստ 2012 թվականի մարդահամարի տվյալների, մարզի բնակչությունը կազմում է 143 700 մարդ։ Հորդանանի 9-րդ ամենաբնակեցված մարզն է։
Բնակչության խտությունը՝ 420 կմ²։


== Վարչական բաժանում ==
Աջլունի մարզը վարչականորեն բաժանված է երկու շրջանների միջև.

Աջլունի շրջան (արաբ․՝ عجلون‎‎)
Քուֆրանջա (արաբ․՝ كفرنجة‎‎)


== Ծանոթագրություններ ==
Ֆանտազիա (երաժշտություն)

Ֆանտազիա, գործիքային երաժշտության պիես, որում կարևոր նշանակություն ունի երաժշտական մտքի ազատ զարգացումը, իմպրովիզացիան։
16-րդ դարում կիթառի, լյուտնյայի և ստեղնավոր նվագարանների համար ստեղծվել են պոլիֆոնիկ ֆանտազիաներ՝ նման ռիչերկարին և տոկկաաին։ 17-ից 18-րդ դարերում հաճախ կիրառվել է որպես ֆուգայի, երբեմն՝ սոնատի նախանվագ (Մոցարտի դո-մինոր ֆանտազիան և սոնատը)։ 19-րդ դարում ֆանտազիան մերձեցել է սոնատին (Բեթհովենի դաշնամուրի «Quasi una fantasia» 2 սոնատը, այդ թվում՝ «Լուսնի սոնատը»)։ Հաճախ ֆանտազիաները ստեղծվում են որպես սոնատային ձևի ազատ տարբերակներ (Ռոբերտ Շումանի, Ֆրեդերիկ Շոպենի դաշնամուրի ֆանտազիաները), երբեմն կառուցվածքով մոտիկ են սիմֆոնիկ պոեմին (Ֆրանց Շուբերտի «Թափաոաշրջիկը» դաշնամուրային ֆանտազիա)։
Միաժամանակ տարածում է գտել վիրտուոզ պիեսի ձևով ֆանտազիա, հիմնված օպերաների, բալետների թեմաների (Ֆերենց Լիստի դաշնամուրային ֆանտազիաները Մոցարտի «Դոն Ժուան» օպերայի թեմաներով և այլն), ժողովրդական երգերի մշակման վրա։
Բոհեմ

Անվան այլ կիրառումների համար տե՛ս՝ Բոհեմ (այլ կիրառումներ)
Բոհեմ (ֆր.՝ bohème, բառացի` գնչուական), կյանքի ոչ կանոնավորված, էքսցենտրիկ ոճ, որ բնորոշ է մտավորականության որոշակի հատվածի կամ նրանց, ովքեր վարում են համանման կյանք։ Այն մտավորականության և հասարակական այլ խավերի` թատերական, գրական շրջանների շերտավորումն է, արվեստի, թատերական գործիչների շրջանակը, որ սովորաբար ապրում է անհաստատ եկամտով։ Բոհեմական կյանք վարողները կարող են փոքր-ինչ արկածախնդիր կյանքով ապրել, ազատ սիրո կողմնակիցներ են, շատ դեպքերում ակամա հայտնվում են աղքատության մեջ։ Առավել ապահով բոհեմական շրջանակը հաճախ անվանում են «բարձր բոհեմ» (ֆր.՝ Haute bohème):


== Անվան ծագում ==
Ֆրանսերենում գնչուներին տրվող անվանում է (ֆր.՝ bohémiens), որ նշանակում է Բոհեմիայի բնակիչներ` բոհեմցիներ։ Բոհեմիան պատմական շրջան է ներկայիս Չեխիայի տարածքում, որտեղ միջնադարում բազմաթիվ գնչուներ են ապրել, այսինքն` արվեստի ներկայացուցիչների` դերասանների, երաժիշտների անհաստատ կյանքը համեմատվել է գնչուների կյանքի հետ։
Եզրը ծագել է Ֆրանսիայում 19-րդ դարի երկրորդ կեսին և հանրաճանաչություն է ձեռք բերել Անրի Մյուրժեի «Դրվագներ բոհեմական կյանքից» վեպի հրատարակումից հետո (1849)։ Ֆրանսիական գրական բոհեմական կյանքի մասին պատմա-սոցիոլոգիական կարևոր վերլուծություն է գրել Սեսար Գրանյան (1964)։


== Դրսևորումներ ==
Անրի Մյուրժե - «Դրվագներ բոհեմական կյանքից»
Ջակոմո Պուչչինի - Բոհեմ օպերա
Ռուջերո Լեոնկավալո - «Բոհեմ»
Իմրե Կալման - «Մոնմարտրի մանուշակ» օպերետ
Ամադեո Վիվես - «Բոհեմ» սարսուելա
Շառլ Ազնավուր - «Բոհեմ», «Բոհեմական ռապսոդիա»


== Տես նաև ==
Ավանգարդիզմ
Bohemian Rhapsody


== Ծանոթագրություններ ==


== Արտաքին հղումներ ==
Բոհեմականություն(չաշխատող հղում)
Հրեշտակապետաց եկեղեցի (Ռոգոզ)

Հրեշտակապետաց եկեղեցի  (ռումիներեն՝ Biserica „Sfinții Arhangheli Mihail și Gavril” din Rogoz), փայտե եկեղեցի Ռումինիայում, Մարամուրեշի  Ռոգոզ գյուղում։ Ընդգրկված է ՅՈՒՆԵՍԿՕ-ի Համաշխարհային ժառանգության  Մարամուրեշի պատմական մարզի փայտե եկեղեցիներ մշակութային օբյեկտների ցանկում։ 2004 թվականին ընդգրկվել է պատմական հուշարձանների ցանկում (կոդ ՄՄ-II կոդ-04 618 mA)։ Գտնվում է Լապուշ գետի հովտում։


== Պատմություն ==
Եկեղեցին կառուցվել է 1663 թվականին, ինչն անուղղակիորեն հաստատում է մուտքի մակագրությունը` տեղեկացնելով  1661 թվականի թաթարական արշավանքի մասին։ Եկեղեցու շինվածքը բնորոշ է տվյալ ժամանակաշրջանին։
1785 թվականի հունիսին նկարիչներ Ռադու Մունտյանը և Նիկոլաե Մանոն նկարազարդել են եկեղեցին։ 1834 թվականին նկարազարդվել է արևմտյան անվակունդը։
Եկեղեցին բազմանկյուն է, ուղանկյուն նավով և յոթնանկյունանի ալտարով։ Ներսի բոլոր պատերը նկարազարդ են, նկարները վառ գույներով են։ Տանիքը ասիմետրիկ է, կտուրի թեքվածքը մեկը մյուսից երկար է։ Զանգակատունը, ինչպես Մարամուրեշի բոլոր փայտե եկեղեցիներում, գտնվում է եկեղեցու արևմտյան կողմում։


== Եկեղեցու արտաքին պատկերասրահ ==

		
		
		
		
		


== Եկեղեցու ներքին պատկերասրահ ==

		
		
		
		
		
		
		


== Ծանոթագրություններ ==


== Աղբյուրներ ==
Crețeanu Radu (1976)։ Bisericile de lemn din Rogoz։ RMM 1976 (1)։ էջեր 83–85 
Tarnavschi Schuster Dana (1973)։ Biserici de lemn din Țara Lăpușului։ Buletinul Monumentelor Istorice 1973 (2)։ էջեր 41–57 
Cincheza-Buculei Ecaterina (1980)։ Câteva date noi despre meșterii bisericilor de lemn din Maramureș, secolul al XVIII-lea (Țara Lăpușului)։ Studii și Cercetări de Istoria Artei, seria Artă Plastică 27։ էջեր 23–40 
Tarnavschi Bogdana (1982)։ Biserici de lemn din Țara Lăpușului și din Țara Chioarului։ Monumente Istorice și de artă religioasă din Arhiepiscopia Vadului, Feleacului și Clujului։ էջեր 131–158, Cluj 
Man Grigore (2005)։ Biserici de lemn din Maramureș։ Baia Mare
Էքս Վիլմոր Պալի

Էքս Վիլմոր Պալի (ֆր.՝ Aix-Villemaur-Palis), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 3593 մարդ, բնակչության խտությունը` 47.72 մարդ/կմ²։ Բնակավայրը զբաղեցնում է 75.30 կմ² տարածք։
Բնակավայրը հիմնվել է 2016 թվականի հունվարին և իրենից ներկայացնում է Էքս ան Օթ, Վիլմոր սյուր Վան և Պալի համայնքները միասին վերցրած։


== Վարչական բաժանում ==


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոնշինո (գյուղ, Ուգրանսկի շրջան)

Կոնշինո (ռուս.՝ Коньшино), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուլախովկա (այլ կիրառումներ)

Բուլախովկա, կարող է վերաբերել՝

Բուլախովկա - գյուղ, Ուկրաինայի Դնեպրոպետրովսկի մարզի Պավլոգրադի շրջանում
Բուլախովկա - գյուղ, Ուկրաինայի Ժիտոմիրի մարզի Կորոստենի շրջանում
Օրնիթոզներ

Օրնիթոզներ (լատ.՝ psittacus - «թութակ»), թռչունների և մարդու վարակիչ հիվանդություն, բնորոշվում է օրգանիզմի ընդհանուր թունավորման երևույթներով ու թոքերի ախտահարումով, հաճախ ունենում է ձգձգվող և քրոնիկական ընթացք։


== Առաջացում ==
Առաջանում է վիրուսանման հարուցիչներով՝ խլամիդներով ախտահարվելիս։ Օրնիթոզը առաջին անգամ նկարագրել է Թ․ Յուրգենսոնը, 1875 թվականին։ Քանի որ հիվանդության դեպքերը կապված էին թութակների հետ, 1895 թվականին ֆրանսիացի գիտնական Վ․ Մորանժը դրանք անվանեց պսիտակոզ (հունարեն՝ παπαγάλος - թութակ)։
Հետագայում հայտնաբերվեցին օրնիթոզների բազմաթիվ դեպքեր, որոնց վարակի աղբյուրը թռչունների այլ տեսակներն էին։ Դրանից ելնելով, 1942 թվականին Կ․ Մեյերն առաջարկեց թութակների հետ կապված դեպքերն անվանել պսիտակոզ, իսկ մյուսները՝ օրնիթոզ։ Ներկայումս պսիտակոզը (քանի որ դեպքերը եզակի են) դիտվում է որպես օրնիթոզի տեսակ։


== Վարակի աղբյուր ==
Վարակի աղբյուրը հիվանդ կամ վարակակիր թռչուններն են։ Մարդու համար հիմնականում վարակի աղբյուր են ընտանի թռչունները։ Առավել հաճախ հիվանդանում են թռչնաբուծական և թռչնավերամշակման ձեռնարկությունների աշխատողները։ Վարակը մարդուն է փոխանցվում գերազանցապես օդակաթիլային ճանապարհով։
Հիվանդության գաղտնի շրջանը 6-17, հաճախ 10-12 օր է։ Սովորաբար սկսվում է սուր, մարմնի ջերմաստիճանն արագ բարձրանում է (38-39, երբեմն՝ 40 °С)։ Հիվանդները գանգատվում են թուլությունից, ճակատի, ծոծրակի և քունքերի շրջանի կայուն, բաբախող ցավերից, ինչպես նաև գոտկային ու ստորին վերջույթների մկանացավերից։
Փոփոխություններ են լինում նաև սիրտ-անոթային և ստամոքս-աղիքային համակարգերում, սակայն, առավել բնորոշը արյան պատկերի փոփոխությունն է։ Լեյկոցիտների քանակը լինում է բնականոն կամ քչանում է, էրիթրոցիտների նստեցման արագությունը մեծանում է (40-66 մմ/ժամ), առողջանալուց հետո էլ պահպանվում է 1-2 ամիս։
Օրնիթոզները կարող է առաջացնել բարդություններ՝ սրտամկանի, երակների, լյարդի, գլխուղեղի պատյանների ու ծայրամասային նյարդերի բորբոքումներ։ Օրնիթոզից առաջացած անընկալությունը կայուն չէ։


== Բուժում ==

Տետրացիկլինային խմբի անտիբիոտիկներ։


== Կանխարգելում ==
Կանխարգելումը իրականացվում է անասնաբուժական և բժշկական ծառայությունների համատեղ ջանքերով․ թռչունների (հատկապես թութակների) ներմուծման ու տեղափոխման նկատմամբ վերահսկողություն։ Կարևոր է նաև սանիտարական-լուսավորական աշխատանքների կազմակերպումը։ Հաջողությամբ օգտագործվում է օրնիթոզային վակցինա։ ՀԽՍՀ-ում օրնիթոզի ուսումնասիրություններն սկսվել են 1963 թվականից։
Թռչուններից օրնիթոզի նկատմամբ ընկալունակ են հավերը, բադերը, սագերը, հնդկահավերը, փասիանները, սենյակայիններից՝ թութակներն ու դեղձանիկները։ Հիվանդանում են հիմնականում մատղաշ թռչունները։
Վարակի հարուցիչի աղբյուր են հիվանդ և հիվանդացած մանրէակիր թռչունները։ Հիվանդ թռչունների մոտ նկատվում է հարբուխ, լուծ, ոտքերի, թևերի լուծանք։ Բուժման հատուկ մեթոդներ մշակված չեն։


== Ծանոթագրություններ ==


== Արտաքին հղումներ ==
Psittacosis on Birds n Ways
Օրնիթոզ Archived 2015-03-16 at the Wayback Machine.
Վերյացա

Վերյացա (ուկրաիներեն՝ Веряця, հունգ.՝ Veréce), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Վերյացա գյուղում բնակվում էր 2 032 մարդ։ Բնակավայրը զբաղեցնում է 4173 կմ² տարածք։ Բնակչության խտությունը կազմում էր 0,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անտուան Լորան Լավուազիե

Անտուան Լորան Լավուազիե (ֆր.՝ Antoine Laurent de Lavoisier, ɑ̃twan lɔʁɑ̃ də lavwazje, օգոստոսի 26, 1743(1743-08-26)[…], Փարիզ - մայիսի 8, 1794(1794-05-08)[…], Կոնկորդի հրապարակ), ֆրանսիացի քիմիկոս Անտուան Լավուազիեն այրման թթվածնայի տեսության, դրանով՝ նաև գիտական քիմիայի հիմնադիրն է։


== Կենսագրություն ==
Անտուան Լորան Լավուազիեն ավարտել է Փարիզի համալսարանի իրավաբանական ֆակուլտետը, միաժամանակ ուսումնասիրել քիմիա և ֆիզիկա։ Նրա քիմիական ուսումնասիրությունները հիմնականում նվիրված են օդի ու ջրի բաղադրությունների և այրման ու շնչառության շարժընթացներում օդի ունեցած դերի բացահայտման հարցերին։ Հաստատել է, որ օդը բաղկացած է այրմանը և շնչառությանը նպաստող բաղադրիչից, որն իր հերթին, միանալով տարբեր նյութերի հետ, առաջացնում է թթու։ Այդ հատկության շնորհիվ նյութն անվանեց թթվածին՝ թթու ծնող։ Նա բացահայտեց նաև, որ ջուրը նույնպես ջրածնի թթվածնային միացություն է՝ չնայած այն ակնհայտ թթվածնայի հատկություն չունի։
Հաստատելով այրման թթվածնային տեսությունը՝ Լավուազիեն քիմիական գիտությունը դրեց գիտական հիմքերի վրա և կեղծ ֆլոգիստոնի տեսությունը փոխադրեց այրման թթվածնային տեսությամբ։
Նա մշակել է նաև քիմիական անվանակարգության սկզբունքները, Պիեռ Սիմոն Լապլասի հետ պատրաստել է առաջին սառցային կալորիմետրը և չափել մի շարք նյութերի այրման ջերմությունները։
1789 թվականին լույս է ընծայել իր «Տարրական քիմիայի դասագիրքը», որը գիտական քիմիայի առաջին ձեռնարկն էր։
Լավուազիեն գլխատվել է Հեղափոխական դատարանի որոշմամբ՝ մեղադրվելով ծխախոտի մթերման գործում թույլ տված խարդախության համար։ Այդ առիթով ֆրանսիացի մաթեմատիկոս Ժոզեֆ Լագրանժն ասել է. «Պահանջվեց ընդամենը մեկ ակնթարթ, որպեսզի կտրվեր այդ գլուխը, բայց հնարավոր է, որ հարյուրամյակը քիչ լինի նրա նմանը ստեղծելու համար»։


== Ծանոթագրություններ ==


== Աղբյուրներ ==
Դպրոցական մեծ հանրագիտարան։ Գիրք 1, հատոր 1։ Երևան 2009, էջ 379
Կոսերիա

Կոսերիա (իտալ․՝ Cosseria), կոմունա Իտալիայում, Լիգուրիա շրջանի Սավոնա գավառում։
Բնակչությունը կազմում է 1058 մարդ (2008 թվականի տվյալներով)։ Բնակչության խտությունը 77 մարդ/կմ²։ Տարածքը՝ 14 կմ²։ Փոստային ինդեքս՝ 17017։ Հեռախոսային կոդ՝ 0195։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս․ 019 519608
Էլեկտրոնային փոստ․ amministrativo@comune.cosseria.sv.it
Պաշտոնական կայք․ http://www.comune.cosseria.sv.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Օլիվետո Չիտրա

Օլվետո Չիտրա (իտալերեն՝ Oliveto Citra), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը ըստ 2008 թվականի մարդահամարի տվյալերի կազմում է 4002 մարդ, բնակչության խտությունը կազմում է 192 մարդ/կմ²։ Զբաղեցնում է 31 կմ² մակերես։ Փոստային ինդեքս՝ 84020, հեռախոսային կոդ՝ 0828։
Բնակավայրի հովանավորն է սուրբ Սան Մակարիոն։ Քաղաքի տոնը նշվում է մայիսի 24-ին։


== Արտաքին հղումներ ==
http://www.comune.oliveto-citra.sa.it/home.asp Archived 2010-02-02 at the Wayback Machine.


== Ծանոթագրություններ ==
Էրեն (այլ կիրառումներ)

Անձինք

Էրեն Կրյուգեր, ամերիկացի սցենարիստ և կինոպրոդյուսեր։Բնակավայրեր։

Էրեն գյուղ Արևմտյան Հայաստանում, Կիլիկիայի Հալեպի նահանգում։
Էրեն, կուման Սոմ դեպարտամենտում Պիկարդիաի երկրամաս հյուսիսային Ֆրանսիա։Գետեր։

Էրեն, գետ ֆրանսիայում։
Շապոկլյակ (այլ կիրառումներ)

Շապոկլյակ, կարող է վերաբերել՝

Շապոկլյակ -
Շապոկլյակ (ֆր.՝ chapeau claque), տղամարդու գլխարկ, ցիլինդրի տեսակ, նրա յուրահատկությունը ծալվելու մեջ է։
Շապոկլյակ, Էդուարդ Ուսպենսկու գրքի հերոսուհին։
Անզելե

Անզելե, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ջոնսոն շրջան (Տեխաս)

Անվան այլ կիրառումների համար տե՛ս՝ Ջոնսոն շրջան (այլ կիրառումներ)Ջոնսոն շրջան (անգլ.՝ Johnson County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 1.888 կմ² է, բնակչությունը՝ 126.811 մարդ (2000 թ. տվյալներով)։ Շրջկենտրոնն է Քլիբերն բնակավայրը։ Կազմավորվել է 1854 թ.։
ԱՄՆ մարդահամարի բյուրոյի տվյալներով՝ Ջոնսոն շրջանն ունի 1902 կմ2 տարածք, որից 1889 կմ2-ը ցամաքային է, իսկ 13 կմ2-ը՝ ջուր (0,68%)։
Կուրիլյան լիճ

Կուրիլյան կամ Կուրիլյան լիճ,  խառնարանային լիճ, որը գտնվում է խոշոր կալդերայի կենտրոնում՝ Կամչատկա թերակղզու հարավային մասում, հարավկամչատկյան դաշնային պահուստային ֆոնդում։
Պատկանում է Ռուսաստանի Կամչատկայի երկրամասի Ուստ-Բոլշերեցկի շրջանին։


== Անվանում ==
Անվանումը տրվել է մոտավորապես 1711 թվականին․ ծագում է կամչատկյան ային ցեղերից մեկի՝ կուրիլների (որոնք այդ ժամանակ ապրել են լճի ափին) անունից։
Ստեփան Կրաշեննիկովը «Կամչատկայի երկրի նկարագրությունը» գրքում նշում է նաև լճի տեղական անվանումը՝ «Կուսի»։


== Պատմական տեղեկություններ ==
Լճի առաջին նկարագրությունը կազմվել է 1740 թվականին Գեորգ Ստելլերի կողմից։ 1908 և 1909 թվականներին Ֆյոդոր Ռյաբուշինսկու արշավախումբը անցակցրել է ջրամբարի մանրակրկիտ ուսումնասիրություն։


== Նկարագրություն ==

Համարվում է Կամչատկայի՝ մակերեսով երրորդ լիճը և զբաղեցնում է 77 կմ² տարածք։ Միջին խորությունը 195 մետր է, ամենամեծ խորությունը՝ 316 մետր։ Սնուցումը ձնային և անձրևային է։ Ափին մոտ ջրի միջին ջերմաստիճանը սեպտեմբերին հասնում է 7,6 °C -ի, մաքսիմում՝ 10,8 °C-ի։
Լճի հարավային մասում գտնվում է Տուգումնիկ հրվանդանը, իսկ հյուսիս-արևմուտքում՝ Պուլոմնիկ հրվանդանը։  Լճի ափերը իրենցից ներկայացնում են մանրախճային լողափեր, որտեղ վեր են բարձրանում փոքրիկ լեռներ։
Լիճ են թափվում մի քանի գետ և գետակ՝ Էտամինկ, Հակցին, Կիրուշուտկ, Գավրյուշկա և այլն։ Լճից սկիզբ է առնում Օզյորնայա գետը, որը արևմուտքում թափվում է Օխոտի ծով։
Մակերեսի գոլորշացումը կազմում է 0,294 կմ³/տարի։ Դանդաղեցված ջրափոխանակման ջրամբար ունեցող լճերից է։ Ամբողջական ջրափոխանակումը տեղի է ունենում միջինում  17,4 տարվա ընթացքում։


== Ծանոթագրություններ ==


== Արտաքին հղումներ ==
Описание Курильского озера
Курильское озеро в БСЭ
Kurile Lake at Global Volcanism Program(անգլ.)
Курильское озеро в Географической энциклопедии
Озеро Курильское на сай
Արախնոֆոբիա (ֆիլմ)

Արախնոֆոբիա (անգլ.՝ Arachnophobia, այլ անվանումներ՝ «Վախի սարդոստայնում», «Վախ սարդերից», ռեժիսոր Ֆրենկ Մարշալի 1990 թվականի ամերիկյան ծաղրապատճենման սարսափ ֆիլմ։ Գործադիր պրոդյուսերը Սթիվեն Սփիլբերգն է։


== Սյուժե ==
Վենեսուելայի ամազոնյան սելվայում ամերիկացի բնագետ է մահանում սարդի խայթոցից։  Նրա մարմինը դագաղով ուղարկում են Միացյալ նահանգներ` այնտեղ բարձրացած սարդի հետ միասին։ Հայտնվելով Կալիֆոռնիայի Կանաիմա քաղաքում՝ սարդը արագորեն հարմարվում է և սկսում բազմանալ։
Երիտասարդ բժիշկ Ռոս Ջենինգսը տեղափոխվում է քաղաք և ներկայացնում է իր մասնավոր պրակտիկան։  Տեղի բնակիչները վստահություն չեն դրսևորում նորեկի նկատմամբ, հատկապես այն բանից հետո, երբ նրա ձեռքերի վրա անհայտ պատճառով մի քանի խնամառու մահանում են։ Սակայն շուտով «համաճարակի» հաջորդ զոհը դառնում է նրա մրցակիցը՝ ծեր բժիշկ Սեմը։ Ռոսին հաջողվում է պարզել, որ բազմաթիվ մահերի պատճառը իրենց տարածքում սարդերի մեծ քանակությունն է։ Չնայած դաժան արաքնոֆոբիային, Ռոսը, այլ կամավորների հետ միասին, սկսում է պայքարել վտանգավոր հատվածոտանիների դեմ և, ի վերջո, սպանում է նրանց թագուհուն՝ նրան հայտնաբերելով իր իսկ տանը։


== Դերակատարներ ==


== Նկարահանումներ ==

Հարավամերիկյան տեսարանները նկարահանվել են Վենեսուելայում։
Չարագույժ մարդասպան սարդերի դերում նկարահանվել են Delena cancerides տեսակի սարդերը (374 նմուշ), որոնք իրականում սոցիալական սարդերի տեսակին են պատկանում, բայց էուսոցիալականություն չեն ցուցաբերում։ Այս սարդերը մարդու համար անվտանգ են։ Սարդերի այս տեսակը նկարահանվել է նաև «Սարդ-մարդը» (2002) ֆիլմում։


== Քննադատություն և շահույթ ==
«Արաքնոֆոբիա»-ն ռեժիսուրայի և դերասանների խաղի մասին հիմնականում դրական արձագանք է ստացել։ Այս ամենի հետ ֆիլմը քննադատել են ծայրահեղ ստանդարտության և սարսափ ֆիլմերի բոլոր քայլերի օգտագործման համար։ Մյուս քննադատներ սա ընդունել էին որպես ստանդարտության կրկնօրինակում։
Ֆիլմը, 31000000 դոլար բյուջետով կինոթատրոններից ստացել է 53000000 դոլար շահույթ, և էլի 30000000 դոլար տեսանյութերի վաճառքից՝ գրանցելով մեծ ֆինանսական հաջողություն։


== Մրցանակներ և առաջադրումներ ==
«Սատուրն» մրցանակ, 1991 թվական։

Լավագույն սարսափ ֆիլմ - հաղթանակ
Լավագույն տղամարդու դեր (Ջեֆ Դենիելս)՝ հաղթանակ
Լավագույն ռեժիսուրա (Ֆրենկ Մարշալ)՝ առաջադրում
Լավագույն սցենար (Դոն Ջակոբի, Ուելսի Սթրիք)՝ առաջադրում
Երկրորդ պլանի լավագույն տղամարդու դեր (Ջոն Գուդման)՝ առաջադրում


== Ծանոթագրություններ ==


== Արտաքին հղումներ ==
Արախնոֆոբիա(անգլ.) ֆիլմը Internet Movie Database կայքում
«Արախնոֆոբիա»(անգլ.) ֆիլմը allmovie կայքում:
Արախնոֆոբիա(անգլ.) ֆիլմը Rotten Tomatoes կայքում
Արմեն Սարգսյան (Արցախի ԱԺ պատգամավոր)

Անվան այլ կիրառումների համար տե՛ս՝ Արմեն Սարգսյան (այլ կիրառումներ)Արմեն Թեմուրի Սարգսյան (հունվարի 2, 1963(1963-01-02), Կաղարծի, Մարտունու շրջան), քաղաքական գործիչ, Արցախի Հանրապետության Ազգային Ժողովի պատգամավոր, Գիտության, կրթության, մշակույթի, երիտասարդության և սպորտի հարցերի մշտական հանձնաժողովի նախագահ, ՀՅԴ Արցախի ԿԿ-ի անդամ։


== Կենսագրություն ==
1970-1980 թվականներին սովորել և ավարտել է Կաղարծի գյուղի միջնակարգ դպրոցը։
1985 թվականին գերազանցության վկայականով ավարտել է Երևանի Խաչատուր Աբովյանի անվան պետական մանկավարժական ինստիտուտի պատմության ֆակուլտետը։
1985-1995 թվականներին աշխատել է հայրենի գյուղի միջնակարգ դպրոցում՝ որպես տնօրենի տեղակալ ուսումնական աշխատանքների գծով, այնուհետև դպրոցի տնօրեն։
1989 թվականին ընտրվել է Լեռնային Ղարաբաղի Ազգային Խորհրդի անդամ։
1995 թվականից աշատում է ԱրՊՀ պատմության ամբիոնում՝ որպես դասախոս։
1995-1997 թվականներին աշխատել է Արցախի պետական պատմաերկրագիտական թանգարանում՝ որպես տնօրեն, միաժամանակ շարունակելով դասախոսական աշխատանքը ԱրՊՀ-ում։


== Գործունեություն ==
1997 թվականին նշանակվել է ԼՂՀ մշակույթի վարչության պետ։
1997-2002 թվականներին նշանակվել է ԼՂՀ մշակույթի, երիտասարդության հարցերի և սպորտի նախարար։
2002-2004 թվականներին նշանակվել է ԼՂՀ կրթության, մշակույթի, երիտասարդության հարցերի և սպորտի նախարար։
2005-2007 թվականներին աշխատել է ՀՅԴ Արցախի վերլուծական կենտրոնում՝ որպես տնօրեն։
2007-2010 թվականներին աշխատել է Թուֆենկյան բարեգործական ընկերության Արցախի գրասենյակում՝ որպես պատասխանատու։Ակտիվորեն մասնակցել է Ղարաբաղյան շարժմանը, եղել է հայրենի գյուղի ջոկատի առաջին հրամանատարը, այնուհետև զբաղեցրել է գումարտակի հրամանատարի ԱՀՏԱ գծով տեղակալի պաշտոնը։

2005 թվականին ընտրվել է ԼՂՀ 4-րդ գումարման ԱԺ պատգամավոր՝ համամասնական ընտրակարգով, սոցիալական ոլորտի հարցերի մշտական հանձնաժողովի անդամ։
2010 թվականին մեծամասնական ընտրակարգով ընտրվել է ԼՂՀ 5-րդ գումարման ԱԺ պատգամավոր՝ կրթության, գիտության, մշակույթի, երիտասարդության և սպորտի հարցերի մշտական հանձնաժողովի նախագահ։
2015 թվականի մայիսի 3-ի խորհրդարանական ընտրություններում ընտրվել է ԼՂՀ 6-րդ գումարման ԱԺ պատգամավոր՝ համամասնական ընտրակարգով, ՀՅԴ ընտրացուցակով։ԱԺ «Դաշնակցություն» խմբակցության անդամ է։


== Պարգևներ ==
«Արիության համար» մեդալ
«Անդրանիկ Օզանյան» մեդալ
«Մարշալ Բաղրամյան» մեդալ
«Մխիթար Գոշ» մեդալ


== Ծանոթագրություններ ==
Սիլվեստր Շչեդրին

Սիլվեստր Ֆեոդոսիևիչ Շչեդրին (փետրվարի 13, 1791(1791-02-13), Սանկտ Պետերբուրգ, Ռուսական կայսրություն - նոյեմբերի 8, 1830(1830-11-08), Սորենտո, Իտալիա), ռուս նկարիչ։ Ռուսական ռեալիստական բնանկարչության հիմնադիրներից։
Քանդակագործ Ֆ․ Ֆ․ Շչեդրինի որդին։


== Կենսագրություն ==
1800-1812 թվականներին սովորել է Պետերբուրգի գեղարվեստի ակադեմիայում (1818 թվականից՝ ակադեմիայի թոշակառու Իտալիայում)։ Ի տարբերություն նախորդների, իր բնանկարային էտյուդներում («Կոլիզեում», 1819, Տրետյակովյան պատկերասրահ, Մոսկվա) հետևել է լույսի և գույնի հարաբերակցությանը։ Ձգտելով արտահայտել բնապատկերի վավերականությունն ու ամբողջականությունը՝ Սիլվեստր Շչեդրինը դիմել է Էցչեներին, որոնել տոնային միասնականության արտահայտչամիջոցներ («Կապրի կղզում», 1826, Տրետյակովյան պատկերասրահ)։ 1828-1830-ական թվականներին բնանկարներում («Նեապոլի լուսնկա գիշերը», 1828-1829, Ռուս, թանգարան, Լենինգրադ) առկա են ռոմանտիկական ոգեշնչվածությունը, լուսագունային էֆեկտները։ Սիլվեստր Շչեդրինի «Նեապոլի շրջակայքում» (1825), «Ծածկապատշգամբ Սորենտոյում» (1827)։


== Ծանոթագրություններ ==
Կույտային ամպեր

Կույտային ամպեր (լատ.՝ Cumulus), խիտ, ցերեկով պայծառ սպիտակ գույնի ամպեր են, ուղղահայաց զարգացմամբ։ Կապված են ներքին և մասամբ միջին ներքնոլորտում կոնվեկցիաների զարգացման հետ։
Ամենից հաճախ կույտային ամպերը ծագում են ցիկլոնի թիկունքում առաջացող սառը օդային զանգվածներում, սակայն՝ հաճախ  նկատվում են ցիկլոնների և անտիցիկլոնների (բացի կենտրոնական մասից) սառը օդային զանգվածներում։
Բարեխառն և ավելի բարձր լայնություններում առանձնահատուկ նկատվում են տարվա տաք եղանակներին (գարնան երկրորդ կեսին և աշնան առաջին կեսին), իսկ արևադարձային գոտում ամբողջ տարվա ընթացքում։
Կույտային ամպերի  ներքին սահմանի բարձրությունը անմիջականորեն կախված են երկրի մակերևույթային օդի խոնավությունից և կազմում են 400 մմ մինչև 1500 մմ, իսկ չոր օդային զանգվածներում (հիմնականում անապատներում և տափաստաններում)  կարող են կազմել 2 կմ-3 կմ, հնարավոր է նաև 4 կմ-4,5 կմ։
Կույտային ամպերի ներքին սահմանը տափակ է, և ձևը պահպանում է ցողի կետով և օդի ճնշմամբ։ Քանի որ օդի ճնշումը՝ բարձրությանը զուգընթաց նվազում է, ապա ամպի վերին սահմանից վեր (ցողի կետ) ջուրը գոլորշի վիճակում է, իսկ ներքին սահմանից ներքև (ցողի կետով) խտանալով դառնում է ջուր և թափվում է անձրևի տեսքով։


== Կույտային ամպերի տեսակները ==
• Տափակ (hum., humilis)՝ ուղղաձիգ թույլ զարգացող (100 մմ-1 կմ հաստությամբ), հարթ «նրբաբլիթի» կամ «կարկանդակի» տեսք ունեցող։
• Միջին (med., mediocris)՝ ուղղաձիգ չափավոր զարգացող (1 կմ-2 կմ հաստությամբ), մոտավոր խորանարդաձև տեսք ունեցող։
• Ուժեղ (cong., congestus)՝ ուղղաձիգ ուժեղ զարգացող (2 կմ-ից ավելի), աշտարակի տեսք ունեցող, նրանց վերևի հատվածները ունեն գմբեթի և քուլաների ուրվագծային տեսք, հիշեցնում են գունավոր կաղամբ։ Բարենպաստ պայմաններում զարգացման ընթացքում վերափոխվում են ստանալով կույտաանձրևային ամպերի տեսք։


== Պատկերասրահ ==

		
		


== Տես Նաև ==
Կույտաանձրևային ամպեր
Ամպեր
Պիրոկումուլյատիվ ամպեր


== Ծանոթագրություն ==
Ուրալովսկի գյուղական խորհուրդ (Սերեդինո-Բուդսկի շրջան)

Ուրալովսկի գյուղական խորհուրդ  (ուկրաիներեն՝ Уралівська сільська рада), Ուկրաինայի Սումիի մարզի Սերեդինո-Բուդսկի շրջանում։
2001 թվականի տվյալներով Ուրալովսկի գյուղական խորհրդում բնակվում էր 686 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Էլեոնորա Ռոմանեսկու

Էլեոնորա Դմիտրիևնա Ռոմանեսկու (ռումիներեն՝ Eleonora Romanescu, ապրիլի 26, 1926(1926-04-26) - նոյեմբերի 4, 2019(2019-11-04)), մոլդովացի խորհրդային ​​նկարչուհի։ Մոլդովական ԽՍՀ վաստակավոր արտիստ (1976)։ Մոլդովական ԽՍՀ ժողովրդական արտիստ (1986)։ Գրականության, արվեստի և ճարտարապետության բնագավառում Մոլդովական ԽՍՀ պետական ​​մրցանակի դափնեկիր (1982)։ Մոլդովայի ազգային մրցանակի դափնեկիր (2013)։


== Կենսագրություն ==

Ավարտել է Քիշնևի Իլյա Ռեպինի անվան հանրապետական ​​գեղարվեստի ուսումնարանը։ 1953 թվականից 5 տարի աշխատել է Օրգեևսկի մանկավարժական ուսումնարանում որպես նկարչության ուսուցչուհի։ 1959-1964 թվականներին սովորել է Մոսկվայի Ի. Է․ Գրաբարի պետական ​​կենտրոնական գեղարվեստա- ռեստավրացիոն արվեստանոցների գեղանկարչության և ռեստավրացիայի դասընթացներում։ Այդ ժամանակ աշխատել է որպես գլխավոր համակարգող, ապա Քիշնևի կերպարվեստի թանգարանում որպես նկարիչ-ռեստավրատոր։
1958 թվականից եղել է ԽՍՀՄ նկարիչների միության անդամ, 1965 թվականից՝ Մոլդովայի նկարիչների միության խորհրդի անդամ, 1969-1982 թվականներին՝ Քիշնևի Գեղարվեստի հանրապետական ​​լիցեյի պրոֆեսոր։
Աշխատել է հաստոցային գեղանկարչության և գրաֆիկայի, դեկորատիվ կիրառական արվեստի և գոբելենի ժանրերում, եղել է ռեստավրատոր և մանկավարժ։ Ռաչուլայի վանքում վերականգնել է մի քանի սրբապատկերներ, որոնք փրկվել էին քրիստոնյաների հալածանքների ժամանակ։ 1991-1992 թվականներին վերականգնել է Մոլդովայի պետական համալսարանի Հոգևոր ճեմարանի մատուռի սրբապատկերները։ Նկարել է նաև Քիշնևի Սուրբ Կոստանդինի և Ելենայի եկեղեցու սրբապատկերները։
Նկարչուհու կտավները պահվում են Քիշնևի, Կլուժ-Նապոկայի, Կոնստանցայի (Ռումինիա), Մոսկվայի (Ռուսաստան), Կիևի (Ուկրաինա), Դուշանբեի (Տաջիկստան) և այլ արվեստի թանգարաններում։ Նկարչուհու աշխատանքները գտնվում են Մոլդովայի, Ռումինիայի, Գերմանիայի, Ռուսաստանի, Ֆրանսիայի, ԱՄՆ-ի և Կանադայի մասնավոր հավաքածուներում։


== Պարգևներ ==
«Պատվո նշան» շքանշան (1971),
Հանրապետության շքանշան (1996),
Մոլդովական ԽՍՀ վաստակավոր արտիստուհի (1976),
Մոլդովական ԽՍՀ ժողովրդական արտիստուհի (1986),
Մոլդովայի արվեստի վաստակավոր գործիչ (2001),
Մոլդովական ԽՍՀ պետական ​​մրցանակ (1982),
«Մշակութային վաստակի համար» շքանշան (2018),
Մոլդովայի Հանրապետության ազգային մրցանակ (2013),
Մոլդովայի Հանրապետության նկարիչների միության մրցանակ (1996),
Միխայ Էմինեսկուի մեդալ (1997),
Լուրե Մատեյի մրցանակ (2005)։


== Ծանոթագրություններ ==
1000 Hurts

1000 Hurts, ամերիկական Շելլակ նոյզ-ռոք խմբի երրորդ ստուդիական ալբոմը, որը թողարկվել է 2000 թվականի հուլիսի 31-ին։ Շելլակ խմբի ցանկում այս ալբոմը ունի իր համարը՝ 11։ Ալբոմի գովազդային հոլովակներում մասնակիցները կատակով ալբոմն այսպես են նկարագրում․ Այնտեղ չկան 12 րոպե տևողությամբ երգեր։ Այս գրանցումը ոգով չար է։


== Ալբոմի մասին ==
Ալբոմի շապիկը ստեղծվել է Ampex հին աուդիո ժապավեների նմանությամբ։ Խումբը հայտնի է անալոգային ձայնագրման սկզբունքների հանդեպ իր մեծ սիրով և նրանք համարվում են Ampex ընկերության երկրպագուներ։ Ավելին․ այն բառերը, որոնք նշվում են ձայնագրության սկզբում, նմանատիպ առաջարկներ արձանագրվել են Magnetic Reference Laboratories-ի տրամաչափիչ կասսետայում։ 
1000 Hurts անվանումը պարունակում է բառախաղ, այս գիծը կարող է ընկալվել որպես 1000 Հերց։ Rockfeedback պարբերագիրը 1000 Hurts-ը անվանել է տարվա ալբոմ։


== Կոմպոզիցիաների ցանկ ==


== Մասնակիցներ ==


==== Շելլակ ====
Սթիվ Ալյբինի - կիթառ, վոկալ
Բոբ Վեստոն - բաս-կիթառ, վոկալ
Տոդդ Թրեյներ - հարվածայիններ, վոկալ


== Ծանոթագրություններ ==
Ռոմանովո-Խուտոր

Ռոմանովո-Խուտոր (ուկրաիներեն՝ Романово-Хутір), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1957 թվականին։
2001 թվականի տվյալներով Ռոմանովո-Խուտոր գյուղում բնակվում էր 383 մարդ։ Բնակավայրը զբաղեցնում է 1,88 կմ² տարածք։ Բնակչության խտությունը կազմում էր 203,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիկովսկի (Ռոստովի մարզ)

Բիկովսկի (ռուս.՝ Быковский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Նիժնեբիկովսկի գյուղական համայնքի վարչական կենտրոնն է։
Նույնականացում (հոգեբանություն)

Նույնականացում (ռուս.՝ идентификация, լատ.՝ identificāre), սեփական անձն այլ անձի կամ մարդկանց խմբի հետ նույնացնելու հոգեբանական գործընթաց։ Դասվում է հոգեբանական պաշտպանական մեխանիզմների շարքին։


== Նկարագրություն ==
Իդենտիֆիկացիան դրան քիչ թե շատ նման մեկ այլ մեխանիզմից՝ ինտրոյեկցիայից տարբերվում է նրանով, որ այն այս կամ այն չափով գիտակցվում է։ Թեև ինքնին գործընթացը անգիտակցական է, սակայն իդենտիֆիկացիայի օբյեկտների ընտրությունը կարող է գիտակցվել և ենթարկվել սուբյեկտիվ վերահսկողության։


=== Որպես պաշտպանական մեխանիզմ ===
Սա մեկ ուրիշի՝ որպես սեփական անձի շարունակության մասին պատկերացումն է։ Առավել հաճախ այն հանդիպում է ծնողների մոտ, ովքեր իրենց երեխաներին ընկալում են այդ կերպ։ Նույնականացվելով երեխայի հետ՝ ծնողը մի կողմից իրեն վերագրում է երեխայի երիտասարդությունը և նվաճումները, իսկ մյուս կողմից դրան ավելանում է նաև երեխայի վրա սեփական ցանկությունների, նպատակների ու պահանջմունքների պրոյեկցիան։ Այդպիսի վերաբերմունքը ուրիշների հանդեպ, որպես կանոն, դրսևորվում է վառ արտահայտված նարցիսիզմի դեպքում։
«Ագրեսորի հետ նույնականացումը» թեև, ըստ էության, հանդիսանում է ինտրոյեկցիա, սակայն կարող է մասամբ գիտակցվել, և այդ դեպքում այն կարելի է դիտարկել որպես իդենտիֆիկացիայի պաշտպանական ձև։


=== Որպես հարմարվողական գործընթաց ===
Նույնականացումն ընկած է այլ մարդկանց կամ նրանց խմբին նմանվելու, կարևոր որակներ ձեռք բերելու ձգտման հիմքում։ Այդ ձևով այն դրսևորվում է դեռևս մանկության տարիներին և աստիճանաբար զարգանում է՝ պարզ ընդօրինակումից հասնելով առավել բարդ, արդյունավետ և սուբյեկտիվորեն վերահսկելի ձևերի։ Իդենտիֆիկացիան նպաստում է այլ մարդու կամ մարդկանց խմբի հետ խորը հուզական կապ ստեղծելուն, նրանց հետ միավորվելուն և ամբողջի մասը կազմելուն։ Այդպիսով կարող են յուրացվել ոչ միայն բնավորության առանձին գծեր, այլև նորմեր, արժեքներ, որոնք դրսևորվում են կոնֆորմիզմի տեսքով։
Իդենտիֆիկացիայի հարմարվողական ուժը կարող է էականորեն տատանվել՝ կախված այն բանից, թե ով և երբ է ընտրվել որպես իդենտիֆիկացիայի օբյեկտ։ Նույնականացումը, որը կյանքի մի փուլում օգնում է սոցիալականացմանը, մեկ ուրիշ փուլում կարող է խանգարել։ Օրինակ՝ եթե դպրոցական տարիներին կռվարար դասընկերոջ հետ նույնականացումը կարող է բարձրացնել սոցիալական կարգավիճակը, ապա ավելի հասուն տարիքում հավանական է հակառակ ազդեցությունը։
Գիտակցված և չգիտակցված իդենտիֆիկացիան կարող է հնարավորություն տալ իրեն դնել այլ անձի տեղում, ընկալել նրա հոգեվիճակը, վարքագիծը, ինչը հանգեցնում է խորը հասկացման։
Իդենտիֆիկացիան ընկած է նաև նույնության ձևավորման հիմքում (Էրիկ Էրիկսոնի հայեցակարգ)։


== Տես նաև ==
Պաշտպանական մեխանիզմներ
Պրոյեկցիա (հոգեբանություն)
Ինտրոյեկցիա (հոգեբանություն)
Դիսոցիացիա (հոգեբանություն)


== Գրականություն ==
Фрейд, Анна. Психология Я и защитные механизмы = Das Ich und die Abwehrmechanismen. — Москва: Педагогика-Пресс, 1993. — 68 с. — ISBN 3-596-42001-6.
Мак-Вильямс, Нэнси. Психоаналитическая диагностика: Понимание структуры личности в клиническом процессе = Psychoanalytic diagnosis: Understanding personality structure in the clinical process. — Москва: Класс, 1998. — 480 с. — ISBN 5-86375-098-7.
Фрейд, Зигмунд. «Я» и «Оно» = Das Ich und das Es (1923). — Азбука, 2008. — 288 с. — 7000 экз. — ISBN 978-5-91181-292-8.


== Ծանոթագրություններ ==
Օճառաձոր (գետ)

Օճառաձոր, գետակ Հայաստանի Սյունիքի մարզում, Շիկահող գետի ձախ օժանդակը։ Սկիզբ է առնում Շիշկերտ լեռան արևելյան լանջից և Ծավ գյուղից 3,5 կմ հյուսիս-արևմուտք միախառնվում մայր գետին։ Երկարությունը՝ 6 կմ։


== Ծանոթագրություններ ==
Դեյլի ուորլդ (օրաթերթ)

«Դեյլի ուորլդ» (անգլ.՝ The Daily World - «Ամենօրյա աշխարհ»), ամերիկյան մարքսիստական ուղղվածության օրաթերթ։ Լույս է տեսել 1968-1986 թթ., Նյու Յորքում։ Հրապարակել է տեղեկություններ երկրի ներքին կյանքի և միջազգային հարաբերությունների մասին, ԱՄՆ-ի կոմկուսի պաշտոնական փաստաթղթեր, դրա ղեկավարների և «առաջադեմ» համարվող հասարակական գործիչների ելույթներ, ըևթերցողների նամակներ։
Սնկային անձրև (ֆիլմ)

«Սնկային անձրև» (ռուս.՝ «Грибной дождь»), 1982 թվականի խորհրդային կինոդրամա։


== Սյուժե ==
Անձրևից հետո տպարանի աշխատողները շաբաթ օրվա վաղ առավոտյան մեծ կոլեկտիվով ծառայողական տրանսպորտով գնում են անտառ՝ սունկ հավաքելու։ Պատրաստվելով վերադառնալ՝ նրանք նկատում են, որ տարեց կին ուղևորուհին բացակայում է։ Կարճ ժամանակ որոնելով նրան և ենթադրելով, որ նա ավելի վաղ տուն է գնացել այլ մեքենայով, բոլորը միաձայն որոշմամբ վերադառնում են քաղաք։ Իսկ կինը մնացել է անտառում, քանի որ վատացել էր։


== Գլխավոր դերերում ==
Վլադիմիր Զամանսկի – Միխալ Միխալիչ Վորոբյով, ֆաբկոմի նախագահ
Տատյանա Կրավչենկո – Նադյա Պոլիվանովա
Էռնստ Ռոմանով – Օլեգ Գրիգորի Մաշինցև, ինժեներ
Եկատերինա Վասիլևա – Ռայա Լապիկովա, գրաշար, մարզիկ


== Դերերում ==
Ռիմա Բիկովա – Պոլինա Վիկենտիևնա
Վլադիմիր Գոստյուխին – Նադյա Պոլիվանովայի սիրեկանը
Բորիս Իվանով – Անդրեյ Անտոնովիչ, տնօրենի տեղակալ
Ելենա Դրապեկո – Զոյա Իվանովնա Վոլոշինա
Գեորգի Դրոզդ – Վիտալի Պավլովիչ, տնօրենի պաշտոնակատար
Ալեքսանդր Պոտապով – Վասյա Բուսիգին, ավտոբուսի վարորդ
Օլեգ Կորչիկով – Զոյա Վոլոշինայի ամուսինը
Ալեքսեյ Ժարկով – Կոլյա Պրոկլով
Լյուբով Մալինովսկայա – Վերա Մատվեևնա Պուշկարյովա, թոշակառու
Ալեքսեյ Վանին – տպարանի տպագրիչ
Սոնյա Ջիշկարիանի – Սոնյա, Պրոկլովի դուստրը
Գեորգի Շտիլ – Ռայայի մարզիչը
Էլվիրա Կոլոտուխինա – գրաշար


=== Էպիզոդներում ===
Նատալյա Բորովկովա, Իգոր Էրելտ, Ն. Կոտելնիկով, Նատալյա Սկվորցովա, Ա. Պոլյակով, Ա. Զավադսկայա, Լ. Ջիշկարիանի, Վիկտոր Շապրանով, Վ. Կարտոշկին, Պավել Ղամբարյան, Նադյա Միլյուտենկո


== Նկարահանման խումբ ==
Սցենարի հեղինակ՝ Անատոլի Սոսնին
Բեմադրող ռեժիսոր՝ Նիկոլայ Կոշելև
Բեմադրող օպերատոր՝ Ալեքսեյ Ղամբարյան
Բեմադրող նկարիչ՝ Գեորգի Կրոպաչյով
Կոմպոզիտոր՝ Իգոր Ցվետկով
Հնչյունային օպերատոր՝ Գ․ Բելենկի
Խմբագիր՝ Ա. Բեսսմերտնի
Լենինգրադի օպերայի և բալետի Փոքր թատրոնի նվագախումբ
Դիրիժոր՝ Յու. Բոգդանով
Ռեժիսոր՝ Իլյա Միլյուտենկո
Օպերատորներ՝ Վ. Մասեև, Վ. Սիդորին
Մոնտաժող՝ Լ. Սեմյոնովա
Գրիմարար՝ Օ. Տելովա
Կոստյումներ՝ Լ. Մոշկինա
Ռեժիսորի օգնականներ՝ Ն. Զախարովա, Վ. Միխայլով
Օպերատորի օգնական՝ Յու. Օռլյուկով
Դեկորատոր՝ Վ. Իվանով
Վարչական խումբ՝ Մ. Բոչևեր, Ե. Ռեշետնիկով, Վ. Լասկարև
Ֆիլմի տնօրեն՝ Ի․ Կարակոզ


== Փաստեր ==
Ֆիլմում հնչում է Բուլատ Օկուջավայի «Старинная солдатская песня» երգը։
Ֆիլմը նկարահանվել է Մոգիլյով քաղաքում (Բելառուս) և նրա ծայրամասերում։


== Ծանոթագրություններ ==
Ամաչկինո (գյուղ, Պավլովսկի շրջան)

Ամաչկինո (ռուս.՝ Амачкино), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանդատա

Սանդատա (ռուս.՝ Сандата), գյուղ Ռուսաստանի Ռոստովի մարզի Սալսկի շրջանում։ Մտնում է Սանդատովսկի գյուղական համայնքի կազմի մեջ։ Սալսկ քաղաքից գտնվում է 26 կմ հեռավորության վրա։
2002 թ. տվյալներով բնակչությունը կազմում է 4053 մարդ։
Արևելյան սլավոններ

Արևելյան սլավոններ (ռուս.՝ Восточные славяне), ինչպես նաև՝ ռուսական սլավոններ՝ սլավոնների մշակութային-լեզվական միասնություն, որի ներկայացուցիչները խոսում են արևելյան սլավոնական լեզուներով։ Արևելյան սլավոնների ցեղերը, որոնք, գիտնականների մեծ մասի կարծիքով, հասցրել էին ներկայանալ որպես մեկ հին ռուսական ժողովուրդ-ազգություն, կազմում էին Կիևյան Ռուսիայի բնակչության հիմնական մասը։ Արդյունքում այս սլավոնների քաղաքական շերտավորումը 17-րդ դարում դարում այսպիսին էր ըստ ազգերի նվազման՝ ռուսներ, ուկրաինացիներ, բելառուսներ, ռուսիններ։


== Ծանոթագրություններ ==
Պարաշկև Հաջիև

Պարաշկև Տոդորով Հաջիև (բուլղար․՝ Парашкев Тодоров Хаджиев, ապրիլի 27, 1912(1912-04-27), Սոֆիա, Բուլղարիայի թագավորություն - ապրիլի 28, 1992(1992-04-28), Սոֆիա, Բուլղարիա), բուլղար կոմպոզիտոր, երաժշտական տեսաբան և մանակվարժ։ Արվեստագիտության դոկտոր (1982):


== Կենսագրություն ==
Պարաշկև Հաջիևը ծնվել է 1912 թվականի ապրիլի 14-ին Սոֆիայում` կոմպոզիտոր և դիրիժոր Տոդոր Հաջիևի (1881-1956) և օպերային երգիչ Դոչինա Կոլարովայի ընտանիքում։ 1936 թվականին ավարտել է Բուլղարիայի կոնսերվաստորիան, որտեղ նրա ուսուցիչներն են եղել Անդրեյ Ստոյանովը և Պանչո Վլադիգերովը։ 1938-1940 թվականներին կատարելագործվել է Վիեննայում՝ Յոսեֆ Մարքսի մոտ, Բեռլինում՝ Հայնց Տիսենի մոտ և Պրահայում՝ Յոսեֆ Սուկի մոտ։ 1940 թվականից դասավանդել է Սոֆիայի կոնսերվատորիայում, որտեղ 1947 թվականին դարձել է պրոֆեսոր։ Նրա աշակերտներից են եղել Ալեքսնադր Ռայչևը, Վիկտոր Ռայչևը, Կոնստանտին Իլիևը, Իվան Մարինովը, Պենչո Ստոյանովը, Զդրավկո Մանոլովը, Բենցիոն Ելիեզերը, Սիմեոն Պիրոնկովը, Եմիլ Գեորգիևը, Ա. Վլադիգերովը, Գեորգի Մինչևը, Դիմիտր Խրիստովը և այլք։ Հարմոնիայի դասագրքերի հեղինակ է։ 1990-1992 թվականներին եղել է Բուլղարիայի կոմպոզիտորների միության նախագահ։
Պարաշկև Հաջիևը մահացել է 1992 թվականի ապրիլի 28-ին Սոֆիայում՝ 80 տարեկան հասակում։


== Մատենագրություն ==


=== Ընտրյալ երկեր ===
Имало едно време (1957, София)
Луд гидия (1959, София)
опера «Албена» (1962, Варна)
Юлска нощ (1964, Варна)
ет миллиона и нещо от горе (1965, София)
Майстори (1966, София)
Рицарят (1968, Пловдив)
Златната ябълка (1972)
опера «Лето 893» (1973, Русе)
Цар Мидас има кози уши (1976, София)
(1978, Русе)
Звезда без име (1985)
Парадокси (1982, Русе)
«Развод»
«Крадецът»
«Подаръците»
оперетта «Деляна» (1952, София)
оперетта «Айка» (1955, София)
оперетта «Мадам Сан-Жен» (1958, София)
Службогонци (1972, София)
мюзикл «Сирано де Бержерак» (1974, София)
Сребърните пантофки (1961, Варна)
Кратък практически курс по хармония. - София, 1947. (բուլղ.)
Хармония. Учебник за IV и V курс на средните музыкални училища. - София, 1959; 2-е издание: Учебник по хармония. София, 1962. (բուլղ.)


== Մրցանակներ ==
1962 - Դիմիտրովյան մրցանակ
1965 - Բուլղարիայի Ժողովրդական Հանրապետության ժողովրդական արտիստ
1979 - Սոցիալիստական աշխատանքի հերոս


== Ծանոթագրություններ ==


== Գրականություն ==
Музыкальный энциклопедический словарь / Гл. ред. Г. В. Келдыш. - М.: Советская энциклопедия, 1990. - с. 594 - ISBN 5-85270-033-9
Грошева Е., Голоса новой жизни, «|Советская музыка», 1962 №
Бикс Р., Парашкев Хаджиев, поглед към личността и делото му, по случай неговата 60-годишнина. - София, 1974. (բուլղ.)
Цибулка К., Имало едно време, «Българска музика», 1957, № 5 - 6. (բուլղ.)
Майкова Д., Юлска нощ, «Българска музика», 1964, № 8. (բուլղ.)
Съветско мнение за «Луд гидия», «Българска музика», 1965, № 3. (բուլղ.)


== Արտաքին հղումներ ==
От и за Парашкев Хаджиев в Своден каталог НАБИС – национален каталог на академичните библиотеки в България
Биография и творчество на Парашкев Хаджиев в сайта на Съюза на на българските композитори
Боянка Арнаудова, „100 години от рождението на Парашкев Хаджиев“, в. „Култура“, бр. 19 (2681), 18 май 2012 г.
Любомир Сагаев, „Парашкев Хаджиев – ярък творец и педагог“, в. „Дума“, бр. 90, 18 април 2012 г.
Ֆոնուտ

Ֆոնուտ, ձմեռանոց Հայաստանի Լոռու մարզում, նախկին Ալավերդու (հետագայում՝ Թամանյանի) շրջանում։ 1926 թ. ուներ 5 հայ բնակիչ։ Ֆոնուտ հայերեն «հոնուտ» բառի բարբառային ձևն է։ Հիշատակում է Ջ. Կորկոտյանը («Խորհրդային Հայաստանի բնակչություն, էջ 10)։


== Ծանոթագրություններ ==
Կլոդ Բերթոլե

Կլոդ Լուի Բերթոլե (ֆր.՝ Claude Louis Berthollet, դեկտեմբերի 9, 1748(1748-12-09)[…], Տալուար - նոյեմբերի 6, 1822(1822-11-06)[…], Արկեյ), ֆրանսիացի քիմիկոս, քիմիական հավասարակշռության մասին ուսմունքի հիմնադիր։ Փարիզի Գիտությունների Ակադեմիայի անդամ (1785-ից), Փարիզի Նորմալ և Պոլիտեխնիկ դպրոցների քիմիայի պրոֆեսոր (1794)։


== Կենսագրություն ==
Բերթոլեն աշխատել է Թուրինում, ապա՝ Փարիզում (1772)։ Ֆրանսիական մեծ հեղափոխության տարիներին ակտիվորեն մասնակցել է բորակի, պողպատի և ռազմական նշանակություն ունեցող այլ նյութերի արտադրության կազմակերպմանը։ Բերթոլեն առաջինը հարեց Ա․Լ․ Լավուազիեի հակաֆլոգիստոնյան տեսակետին։ Մասնակցել է քիմիական նոր անվանակարգման աշխատանքներին (1786–1787)։ Նրա կարևոր աշխատանքներից են կտավի, մոմի, թղթի՝ քլորով սպիտակեցման եղանակը (1785) և քլորի թթվածնական թթուների մի շարք աղերի (նաև բերթոլեի աղի) հայտնաբերումը։ Որոշել է ամոնիակի (1785), կապտաթթվի (1786) և ծծմբածխածնի (1788) քիմիական բաղադրությունը։ Բերթոլեն հաստատեց, որ քիմիական ռեակցիայի ուղղությունը որոշվում է փոխազդող նյութերի զանգվածով, հատկություններով և ռեակցիայի պայմաններով։ Բերթոլեն քիմիական ռեակցիան համարում էր անընդհատ ու դարձելի երևույթ և ենթադրում, որ առաջացող նյութերը փոփոխական բաղադրություն ունեն։ Այդ տեսակետը վիճարկեց ֆրանսիացի քիմիկոս Ժ․ Լ․ Պրուստը։ Վեճը ավարտվեց (1801–1808) Բերթոլեի պարտությամբ և հաստատուն բաղադրության օրենքի հայտնաբերմամբ։ Սակայն 20-րդ դարի սկզբին ռուս քիմիկոս Ն․Մ․ Կուռնակովը ցույց տվեց փոփոխական բաղադրությամբ նյութերի գոյությունը, որոնք, ի պատիվ Բերթոլեի, անվանվեցին բերթոյիդներ։


== Բերթոլեի պատվին ==
Կլոդ Լուի Բերթոլեի պատվին անվանվել են հարավամերիկյան ցեղատեսակի բույսերը Բերթոլետիա (Bertholletia), որոնց պատկանում է՝ Բրազիլական ընկույզի հայտնի տեսակը։


== Ծանոթագրություններ ==
Հույն-նորվեգական հարաբերություններ

Հույն-նորվեգական հարաբերություններ (նորվ.՝ Norsk-kroatisk relasjoner, հուն․՝ Ελληνικά-Νορβηγικά σχέσεις), դիվանագիտական հարաբերությունները Նորվեգիայի թագավորության և Հունաստանի միջև։
Նորվեգիայի և Հունաստանի միջև դիվանագիտական հարաբերությունները հաստատվել են 1974 թվականին։
Դեռևս 1974 թվականից Հունաստանի մայրաքաղաք Աթենքում գործում է Նորվեգիայի դեսպանություն, իսկ Կերկիրա, Հերակլիոն, Խանիա, Կոս, Պատրաս, Պիրեյոս, Հռոդոս և Սալոնիկ քաղաքներում՝ պատվո հյուպատոսություն։ Օսլոյում՝ Նորվեգիայի մայրաքաղաքում գործում է Հունաստանի արտակարգ և լիազոր դեսպանություն, իսկ Բերգենում՝ պատվո հյուպատոսարան։
Ե՛վ Նորվեգիան, և՛ Հունաստանն Եվրոպայի Խորհրդի և Հյուսիսատլանտյան դաշինքի լիիրավ անդամներ են։


== Տե՛ս նաև ==
Հայ-նորվեգական հարաբերություններ
Հայ-հունական հարաբերություններ


== Ծանոթագրություններ ==
Կոտեժիպիի գավառ

Կոտեժիպիի գավառ (պորտ.՝ Microrregião de Cotegipe), գավառ Բրազիլիայում, մտնում է Բաիա նահանգի մեջ։ Մտնում է Կոտեժիպիի գավառի մեջ։ 2005 թվականի տվյալներով բնակչությունը կազմում է 110 802 մարդ։ Տարածքը 22 981,075 կմ²։ Բնակչության խտությունը՝ 4,8 մարդ/կմ²։


== Վիճակագրություն ==
Համախառն ներքին արտադրանքը կազմել է 251 613 856,00 (ըստ Բրազիլիայի ինստիտուտի աշխահագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 256,21 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,626


== Գավառի կազմ ==
Գավառի կազմի մեջ են մտնում հետևյալ համայնքները.

Անժիկալ
Բրեժոլանդիյա
Կոտեժիպի
Քրիստոպոլիս
Մանսիդան
Սանտա-Ռիտա-դի-Կասսիյա
Տաբոկաս-դու-Բրեժու-Վելյու
Վանդերլեյ